Ընդդեմ կանանց նկատմամբ բռնության կոալիցիան այդ վարքը գնահատում է որպես սեքսիզմի դրսևորում, կանանց հանդեպ խտրական վերաբերմունք և հոգեբանական բռնություն՝ տվյալ լրագրողի նկատմամբ: Միևնույն ժամանակ ընդգծում ենք, որ ՀՀ ոստիկանության բարձրաստիճան պաշտոնյաների կողմից կանանց թիրախավորելն ու վիրավորական արտահայտություններ անելը դարձել է գործելաոճ: Մասնավորապես 2013 թվականի օգոստոսին՝ կոմիտաս 5 հասցեում իրականացվող շինարարության դեմ տեղի ունեցած ակցիայի ընթացքում Արաբկիրի փոխոստիկանապետ Արայիկ Պետրոսյանը ակտիվիստ Շողեր Մելքումյանի ականջին սեռական բնույթի հայհոյանքներ էր շշնջացել, իսկ մեկ այլ ոստիկան համբուրել նրա պարանոցը: